རྩྭ་སྲེག་ནི་ཁྱིམ་གྱི་ལྷས་རྭ་དང་རྒྱ་སྒོ་ཕྱི་རུ་ལས་བཞིན་ཡོད།དེ་ནི་འགྲམ་གཉིས་སུ་འོ་ཐོ་ཅུང་མཐོ་བར་བཞག་ནས་དེའི་ཐོག་ཏུ་བུད་ཤིང་བཏིང་སྟེ།རིམ་བཞིན་རྩྭ་དང་ཚེར་མ་ཅུང་ཙམ་བསྲེས་ནས་འོ་ཐོ་བརྩིགས་ཏེ་གྲུབ་པའི་ལུས་བོངས་ཆུང་ཆུང་ཞིག་ཡིན་ཞིང་།མེ་འཇོག་སའི་ཐབ་ཁུང་གཅིག་མ་གཏོགས་མེད་ལ།དེར་རྩྭ་ཡིས་མེ་བུད་ནས་དུས་ཚོད་ཕྱེད་ཀ་འགོར་རྗེས་ཕུབ་མས་ཡོངས་སུ་བཏུམས་ནས་འཇོག་པ་དང་།དེའི་ནང་དུ་གོ་རེ་གཉིས་ནས་གསུམ་མ་གཏོགས་བསྲེགས་མི་ཐུབ།དེ་ནི་གཙོ་བོ་ཁྱིམ་ཚང་ག་གེ་མོ་ཞིག་ནས་མི་ཞིག་འདས་ཚེ་སྡུག་འདྲི་ལ་འགྲོ་སྐབས་གོར་སྐྱ་གཅིག་རེ་ཁྱེར་བ་དང་།བླ་མའི་སྤྱི་གོར་སོགས་ལ་གོ་རེ་གཅིག་ཁྱེར་བའི་རིགས་ལྟ་བུ་ནི་རྩྭ་སྲེག་ནང་དུ་སྲེག་ན་མགྱོགས་པ་མ་ཟད།ཧ་ཅང་སྟབས་བདེ་ཡང་ཡིན་པས།དཀའ་ཚེགས་ཆུང་བ་དང་དུས་ཚོད་ཀྱང་ཉུང་ཙམ་བཀོལ་བས་ཆོག།